Euroopan parlamentin päätöslauselma pohjoiskorealaisista turvapaikanhakijoista varsinkin Thaimaassa



Virallinen lehti nro 305 E , 14/12/2006 s. 0262 - 0263



P6_TA(2006)0357 Pohjoiskorealaiset turvapaikanhakijat varsinkin Thaimaassa Euroopan parlamentin päätöslauselma pohjoiskorealaisista turvapaikanhakijoista varsinkin Thaimaassa Euroopan parlamentti, joka - ottaa huomioon aikaisemmat Pohjois-Koreaa koskevat päätöslauselmansa, - ottaa huomioon vuonna 1951 tehdyn pakolaisten oikeusasemaa koskevan Geneven yleissopimuksen ja siihen vuonna 1967 liitetyn pöytäkirjan, - ottaa huomioon työjärjestyksen 115 artiklan 5 kohdan, A. ottaa huomioon, että viime vuosina kymmenettuhannet pohjoiskorealaiset ovat paenneet kotimaastaan sorron ja laajalle levinneen nälänhädän vuoksi ja että jotkut vaarantavat oman henkensä matkustamalla Kiinan kautta päästäkseen Thaimaahan, Vietnamiin, Kambodžaan, Etelä-Koreaan ja muihin Kaakkois- Aasian maihin, B. ottaa huomioon, että Korean demokraattinen kansantasavalta on ratifioinut kansalaisoikeuksia ja poliittisia oikeuksia koskevan kansainvälisen yleissopimuksen, C. ottaa huomioon, että Thaimaasta on tullut kotimaastaan pakenevien pohjoiskorealaisten kauttakulun kohdemaa, mikä saattaa Thaimaan viranomaiset vaikeaan tilanteeseen Korean demokraattiseen kansantasavaltaan nähden, koska näillä on siihen ystävälliset suhteet, D. ottaa huomioon, että Thaimaan kautta matkustavien, Pohjois-Koreasta, Myanmarista, Laosista ja Kiinasta kotoisin olevien pakolaisten määrä on kasvanut huomattavasti viime vuoden aikana, E. ottaa huomioon, että Thaimaan viranomaiset haluavat noudattaa laitonta maahanmuuttoa koskevaa lainsäädäntöä; F. ottaa huomioon, että Thaimaan poliisi pidätti 22. elokuuta 2006 175 turvapaikanhakijan ryhmän - 37 miestä, 128 naista ja 10 lasta - joka oli piileskellyt viimeiset kaksi kuukautta hylätyssä talossa Thaimaan pääkaupungissa Bangkokissa, G. ottaa huomioon, että kyseisiä turvapaikanhakijoita, jotka muodostavat Thaimaassa pidätettyjen pohjoiskorealaisten suurimman ryhmän, syytettiin laittomasta maahantulosta ja heidät haastettiin oikeuteen, jossa heistä kukin tuomittiin 6000 bahtin (160 Yhdysvaltojen dollarin) sakkoihin ja vangittiin 30 päiväksi, koska heillä ei ollut rahaa maksaa, H. ottaa huomioon, että YK:n pakolaisasiain päävaltuutetun Bangkokin toimipiste myönsi mainitun ryhmän 16 jäsenelle pakolaisaseman ja että heidän on tarkoitus lähteä Thaimaasta muutaman päivän päästä Etelä-Koreaan, joka antaa pohjoiskorealaisille loikkareille kansalaisoikeudet, I. ottaa huomioon, että vuoden 1951 pakolaisten oikeusasemaa koskevan YK:n yleissopimuksen ja siihen vuonna 1967 liitetyn pöytäkirjan osapuolina hallituksia sitoo sopimuksen velvoitteet antaa YK:n pakolaisasiain päävaltuutetulle mahdollisuus auttaa kaikkia kansalaisia, myös pohjoiskorealaisia, jotka hakevat turvapaikkaa toisesta maasta, J. toteaa, että jäljelle jääneiden turvapaikanhakijoiden tilanne on edelleen epäselvä ja että se on ratkaistava nopeasti; 1. pahoittelee aikaisempien päätöslauselmiensa tapaan sitä, että tuhannet pohjoiskorealaiset pakenevat kotimaastaan sorron, nälänhädän ja taloudellisen tilanteen heikkenemisen vuoksi; 2. kehottaa Thaimaan viranomaisia olemaan palauttamatta pakolaisia takaisin Pohjois-Koreaan, sillä seuraukset pakolaisille ja heidän perheilleen olisivat kauheat; 3. kehottaa Thaimaata, joka tunnetaan pitkästä perinteestään suhtautua vieraanvaraisesti pakolaisiin ja joka on kansainvälisen yhteisön vastuullinen jäsen, yrittämään löytää tiiviissä yhteistyössä YK:n pakolaisasiain päävaltuutetun ja muiden humanitaaristen järjestöjen kanssa nopean ja hyväksyttävän ratkaisun pohjoiskorealaisten pakolaisten tilanteeseen lähettämällä heidät heidän valitsemaansa kolmanteen maahan heidän 30-päiväisen vankilatuomionsa jälkeen; 4. kehottaa maita, jotka ovat valmiit ottamaan pakolaisia vastaan, ilmoittamaan tästä mahdollisimman pian, jotta heitä ei pidetä vangittuina; 5. kehottaa komissiota seuraamaan tarkasti pohjoiskorealaisten pakolaisten tilannetta yhteistyössä YK:n pakolaisasiain päävaltuutetun kanssa ja tarvittaessa antamaan asianmukaista taloudellisen tukea; 6. kehottaa neuvostoa ja komissiota käsittelemään Pohjois-Korean pakolaisia ja turvapaikanhakijoita koskevaa kysymystä 10. ja 11. syyskuuta 2006 pidettävän ASEM-huippukokouksen (Asia-Europe Meeting) aikana; 7. kehottaa Korean demokraattisen kansantasavallan hallitusta noudattamaan YK:n ihmisoikeustoimikunnan laatimia erikoismenettelyjä; 8. kehottaa puhemiestä välittämään tämän päätöslauselman neuvostolle ja komissiolle, Thaimaan kuningaskunnan hallitukselle, Korean tasavallan hallitukselle, Korean demokraattisen kansantasavallan hallitukselle ja Yhdistyneiden kansakuntien pakolaisasiain päävaltuutetulle. --------------------------------------------------